جاپانی ویکیپیڈیا

جاپانی ویکیپیڈیا (جاپانی: ウィキペディア日本語版) آزاد دائرۃ المعارف ویکیپیڈیا کا جاپانی نسخہ ہے۔ اس کا آغاز 11 مئی سنہ 2001ء کو ہوا۔ جاپانی ویکیپیڈیا نے اپریل 2006ء میں 200,000 مضامین کا سنگ میل عبور کیا اور دو سال بعد یعنی جون 2008ء میں جاپانی ویکیپیڈیا پر 500,000 مضامین موجود تھے۔ اپریل 2025 تک اس ویکیپیڈیا نے 1,458,000 مضامین بنا لیے ہیں۔ اپریل 2016ء میں جاپانی ویکیپیڈیا پر 4,192 فعال صارفین تھے جنھوں نے یومیہ کم از کم 4 ترامیم کی تھیں اور اسی بنا پر انگریزی، ہسپانوی اور فرانسیسی نسخوں کے بعد جاپانی نسخہ ویکیپیڈیاؤں میں چوتھے نمبر کا نسخہ بن گیا تھا۔
مارچ 2001ء میں تین غیر انگریزی ویکیپیڈیاؤں کا آغاز ہوا؛ جرمن ویکیپیڈیا، کاتالانی ویکیپیڈیا اور جاپانی ویکیپیڈیا۔ جاپانی ویکیپیڈیا کی اصلی ویب سائٹ پتا http://nihongo.wikipedia.com تھا اور تمام صفحات لاطینی حروفِ تہجی یا روماجی میں لکھے جاتے تھے کیونکہ اس وقت ویکیپیڈیا کا سافٹ ویئر جاپانی حروف کو قبول نہیں کرتا تھا۔ جاپانی ویکیپیڈیا کے صفحہ اول نے بھی عمودی متن کی ابتدائی کوشش کو ظاہر کیا ہے۔۔ اس نسخہ کے پہلے مضمون کا عنوان "Nihongo no Funimekusu" تھا، اس سال کے آخر یعنی دسمبر تک صرف دو مضامین ہی بن سکے تھے۔
31 جنوری 2003ء کو دی وائرڈ نیوز کے جاپانی نسخہ نے ویکیپیڈیا سے متعلق مضامین شائع کیے۔ اس کے بعد صارفین کی بڑی تعداد ویکیپیڈیا پر فعال ہو گئی اور متعدد مضامین لکھے گئے اور ترجمہ کیے گئے۔ 12 فروری 2003ء کو ویکیپیڈیا کے جاپانی نسخہ نے انگریزی ویکیپیڈیا کے ٹھیک دو سال بعد 1000 صفحات کا سنگ میل عبور کیا۔ اس کامیابی پر شلیشڈاٹ جاپان نے جاپانی ویکیپیڈیا کو سراہتے ہوئے اس سے متعلق کہانی شائع کی۔ اس کے کچھ دنوں بعد صارفین کی تعداد دوگنی ہو گئی، یہ سب شلیشڈاٹ کا ہی کرشمہ تھا۔ اس کے بعد مختلف موضوعات پر مضامین شائع ہونے لگے جن میں طبیعیات، حیاتیات، اطلاعاتی ٹیکنالوجی، ادب، موسیقی، گیم، مانگا اور ٹی وی شخصیات جیسے موضوعات شامل تھے۔
15 جولائی 2003ء کو جاپانی ویکیپیڈیا نے 1000 صفحات کا سنگ میل مکمل کرنے کے محض 4 ماہ بعد اپنے 10000 مضامین مکمل کیے۔ اس معاملے میں اس نے انگریزی ویکیپیڈیا کو بھی پیچھے چھوڑدیا کیونکہ جاپانی ویکیپیڈیا نے انگریزی ویکیپیڈیا سے کم وقت میں یہ مقام حاصل کیا تھا۔ 2004ء کے اوائل تک جاپانی ویکیپیڈیا پر 30000 مضامین تھے۔ مضامین اور صارفین کی تعداد برق رفتاری سے ترقی کر رہی تھی اور نتیجتاً ستمبر کے آخر تک 750000 مضامین لکھے جا چکے تھے۔
اس کی اہم وجوہات میں یاہو جاپان پر اس کی متعدد روابط کا ظاہر ہونا تھا۔ یہ تو نہیں معلوم کہ یاہو نے کب سے جاپانی ویکیپیڈیا کے روابط کو اپنے مضامین میں شامل کرنا شروع کیا، لیکن اگست 2004ء تک یاہو جاپان کے درجنوں مضامین پر جاپانی ویکیپیڈیا کے روابط موجود تھے جس کی وجہ سے جاپانی ویکیپیڈیا کو زبردست پہچان ملی جو اس کی توسیع میں مددگار ثابت ہوئی۔
ستمبر 2004ء میں جاپان کی اشتہاری تنظیم نے جاپانی ویکیپیڈیا کو “2004 ویب تخلیقی انعام-شخصی خصوصی انعام“ سے نوازا۔ عموماً یہ انعام جاپانی زبان میں ویب پر غیر معمولی شراکت والے افراد کو دیا جاتا ہے۔ جاپانی ویکیپیڈیا کی جانب سے اس اعزاز کو متعلقہ صارف نے وصول کیا۔
جاپانی ویکیپیڈیا انگریزی ویکیپیڈیا سے کئی معاملوں میں مختلف ہے۔
حساس موضوعات والے مضامین جیسے دوسری جنگ عظیم، جرائمی جنگ اور موجودہ سرحدی تنازعات ہمیشہ محفوظ ہوتے ہیں۔
انڈریو لیہ نے لکھا ہے کہ 2 چینل کے اثر کی وجہ سے جاپانی ویکیپیڈیا کے صارفین زیادہ تر غیر مندرج اور گمنام ہیں۔ غیر مندرج صارفین کی تعداد میں کمی کی وجہ سے جاپانی ویکیپیڈیا کے صارفین مجموعی طور پر بین الاقوامی ویکیپیڈیا کمیونٹی اور ویکیمیڈیا فاؤنڈیشن سے دوسری زبان کے ویکیپیڈیا صارفین کے مقابلے میں کم ہی رابطہ رکھتے ہیں۔ لیہ نے مزید لکھا کہ جاپانی ویکیپیڈیا کے صارفین مغربی زبانوں کے صارفین کی بنسبت ترمیمی جنگ میں کم ہی حصہ لیتے ہیں۔ اس کی بجائے وہ اپنے منتخب کردہ نام سے ایک متبادل مضمون بنا لیتے ہیں۔
نوبیو آئیکیڈا جاپان کے ایک مشہور پبلک پالیسی اکیڈمک اور میڈیا نقاد نے جاپانی ویکیپیڈیا کو جاری 2 چینل رجحان سے متعلق صلاح دی ہے۔ ان کی دلیل ہے کہ گمنام اور آئی پی صارفین کو احازت دینے سے ایک ایسا ماحول پیدا ہوتا ہے جس سے 2 چینل جیسے گمنام پیغام رسانی کے بورڈ جود میں آتے ہیں، جہاں نفرت انگیز کلام، ذاتی حملہ اور اظہار نا پسندیدگی بہت عام اور تفریح کا مرکز بن جاتے ہیں۔“ انھوں نے ایک جذباتی پیغام "ذہنی دباؤ سے نجات پائیں" میں جاپانی انٹرنیٹ کا ماحول بتایا جہاں 90 فیصد بلاگ گمنام ہیں جبکہ امریکا میں 80 فیصد بلاگ کسی کے نام پر رجسٹرڈ ہیں۔ آئیکیڈا کی دلیل 2چینل کے ثقافتی باہمی تعلقات، اثر و رسوخ اور گمنام صارفین کے تئین ایک واحد حوالہ نہیں ہے بلکہ اور بھی مآخذ موجود ہیں۔ref>"About Japanese Wikipedia, Hatena Keyword, Japanese"۔ D.hatena.ne.jp۔ 2018-12-25 کو اصل سے آرکائیو کیا گیا۔ اخذ شدہ بتاریخ 2012-03-23</ref> سنہ 2006ء میں ایک صارف کیزو ناوکو 木津 尚子 نے بتایا کہ جاپانی ویکیپیڈیا کے زیادہ تر صارفین صفحہ کی ترمیم اور تصویر اپلوڈ کرنے سے شروعات کرتے ہیں اور اکثریت اس کو پورا کرنے میں جٹی رہتی ہے۔ کچھ صارف منتظم بننے کی درخواست دیتے ہیں۔ کیزو کہتے ہیں کہ “کچھ لوگ طاقت حاصل کرنے کے لیے منتظم بننے کی درخواست دیتے ہیں جو افسوسناک ہے اور درخواست نامنظور ہونے پر افسردہ ہو جاتے ہیں۔ “